stanford-oval/wikipedia huggingface dataset:
Deseret
Mormonin kirjan kertomus

Mormonin kirjaan kuuluva Eterin kirja kertoo, kuinka joukko siirtolaisia saapui Baabelin tornilta ”luvattuun maahan” eli Amerikkaan. Heidän johtajansa olivat Jered ja tämän veli, joka oli ”Herran suuresti suosima mies”. Vihassaan Herra oli päättänyt sekoittaa ihmisten kielen ja hajottaa heidät eri puolille maailmaa. Jeredin veli rukoili Herraa ja pyysi, ettei heidän kieltään sekoitettaisi. Herra sääli Jeredin perhettä ja ystäviä ja lupasi johdattaa heidät ”maahan, joka on oivallisempi kuin mikään muu koko maailmassa”. Jerediläiset valmistautuivat matkaan ottamalla mukaansa kotieläimiä ja siemeniä ja matkustivat Amerikkaan kahdeksalla laivalla.
»Ja heillä oli mukanaan myös deseret, joka käännettynä on hunajamehiläinen; ja niin he kuljettivat mukanaan mehiläisparvia ja kaikenlaista mitä maassa oli[.]» 
(Eter 2:3.)
Deseret mainitaan vain yhdessä Mormonin kirjan jakeessa ja se on ainoa kerta, kun jerediläisten kieltä kuvaillaan. Dan Vogelin (1986) mukaan ”deseret” vastasi 1800-luvulla käytyyn keskusteluun ja epävarmuuteen, joka koski Amerikan hunajamehiläisten alkuperää. Mormonin kirjan kuvaamien tapahtumien tueksi ei ole tieteellistä näyttöä ja todellisuudessa hunajamehiläinen saapui Amerikkaan vasta eurooppalaisten siirtolaisten mukana 1620-luvulla. Tarkkaan ottaen Mormonin kirja ei tosin mainitse mehiläisiä tai hunajaa Amerikkaan sijoittuvissa kohtauksissa vaan ainoastaan Vanhan maailman yhteydessä.
Mormonin kirjan historiallisuuteen uskovat tutkijat ovat etsineet deseretille muinaisen Lähi-idän kieliin palautuvaa etymologiaa. Missään Mesopotamian kielessä se ei tarkoita mehiläistä. Hugh Nibleyn mukaan kyse on egyptin sanasta dšrt, joka tarkoittaa Ala-Egyptin kuninkaan punaista kruunua. Hän viittaa Alan Gardineriin, jonka mukaan kirjoitusmerkkiä dšrt voitiin käyttää mehiläistä merkitsevän kirjoitusmerkin bt tilalla silloin, kun bt oli osa Ala-Egyptin kuninkaan arvonimeä. Mehiläisiä ei tiedetä pidetyn muinaisessa Mesopotamiassa, mutta Egyptissä ne olivat yleisiä, mikä Nibleyn mukaan selittää sen, että jerediläiset tarvitsivat käännöksen sanalle deseret. Nibley arvelee, että deseret oli egyptin kielen alkuperäinen ’mehiläistä’ tarkoittava sana, jota käytettiin vain rituaalisissa yhteyksissä ja joka oli niin pyhä, etteivät egyptiläiset koskaan lausuneet sitä mehiläisten yhteydessä. Edward H. Ashmentin (1993) mukaan Nibleyn etymologia ei ole uskottava, sillä egyptin sanat dšrt ei liity mehiläisiin vaan palautuu punaista tarkoittavaan sanaan dšr. Nibleyn spekulaatioita Ashment pitää mielivaltaisena selityksenä sille, ettei hänen etymologioilleen löydy tukea egyptinkielisistä teksteistä. Kevin Barney on ehdottanut vaihtoehtoista etymologiaa, heprean sanaa deborah (dbrh, ’mehiläinen’). Barneyn mukaan sanan päättävä -t voisi perustua heprean sanan kantamuotoon. B:n vaihtuminen s-äänteeksi on sen sijaan vaikeampi selittää.
Merkitys

Hunajamehiläinen symboloi myöhempien aikojen pyhien liikkeen kulttuurissa työtä ja ahkeruutta, ja siitä on tullut mormonismin keskeinen symboli. Varhaisissa mormoniyhteisöissä hunajamehiläisen ja mehiläispesän kuvat olivat yleisempiä kuin mikään muu tunnus, ja Joseph Smithin henkivartioston univormujen nappeihin oli painettu mehiläispesä. Kun Smith lynkattiin 1844 ja mormonit pakenivat Utahiin, he toivat mukanaan mehiläisiä ja ammattimaisen mehiläisenkasvatuksen taidon. Mormonit alkoivat jopa kutsua asuttamaansa aluetta Deseretin osavaltioksi, ja Brigham Young asui Salt Lake Cityssä Beehive House- eli ’mehiläispesätalo’ -nimisessä rakennuksessa. Muita deseretin mukaan nimettyjä paikkoja, järjestöjä ja teoksia ovat:
Deseretin aakkoset, käännynnäisille tarkoitettu foneettinen englannin kirjoitusjärjestelmä.
Deseret Book Company, kirjakauppaketju.
Deseret Industries, MAP-kirkon hyväntekeväisyysjärjestö.
Deseret News, utahilainen sanomalehti.
Deseret, kylä Utahissa.
”The Busy Bees of Deseret” (suom. Deseretin touhukkaat mehiläiset), mormonien vainoista kertova laulu. Sanat kertovat pesiensä ympärillä ahkeroivista mehiläisistä ja hunajanmetsästäjistä, jotka tahtovat mehiläisille pahaa.
Utahin lippuun on kuvattu mehiläispesä.
David Reale

| David Reale |
| --- | --- |
 David Reale vuonna 2017.
Henkilötiedot
Syntynyt: 19. joulukuuta 1984 (ikä 39)
Näyttelijä
Aktiivisena:  1999–
Merkittävät roolit:  Kai Hiwatari (Beyblade) Juontaja (The X)
Aiheesta muualla
IMDb 
David Reale (s. 19. joulukuuta 1984) on kanadalainen näyttelijä ja televisiojuontaja.
Ura

Hän teki ensi esiintymisensä televisiossa 14-vuotiaana elokuvassa Goya: Awakened in a Dream. Vuotta myöhemmin hän esiintyi pääosassa lyhytelokuvassa Ernest, joka palkittiin Kanadan parhaana lyhytelokuvana vuonna 2000. Kenties tunnetuksi Reale tuli dubattuaan Kai Hiwataria Beybladessa vuosien 2002–2005 aikana. Samaan aikaan hän esiintyi  elokuvissa ja televisiosarjoissa, kuten Mean Girls ja Älä kerro äidille. Parhaiten hänet kuitenkin tunnetaan juontajana televisiosarjasta The X.
Filmografia

| Ilmestymisvuosi | TV-sarja/Elokuva | Rooli |
| --- | --- | --- |
| 1999 | Goya: Awakened in a Dream | Mariano |
| 1999 | If You Believe | 14-vuotias Bobby |
2000: Ernest
| 2000 | Alley Cats Strike | Baron McKay |
| 2000 | Real Kids, Real Adventures | Peter |
| 2002 | Tru Confessions | Koulupihan poika |
| 2002–2003 | Beyblade | Kai Hiwatari (ääni) |
| 2002 | Strange Days at Blake Holsey High: Fate | Nuori Victor Pearson |
| 2003–2004 | Beyblade V-Force | Kai Hiwatari (ääni) |
| 2004–2005 | Beyblade G-Revolution | Kai Hiwatari (ääni) |
| 2004 | Mean Girls | Glen Coco |
| 2004–2005 | The X | juontaja |
| 2005 | Strange Days at Blake Holsey High: Inquiry | 16-vuotias Victor Pearson |
| 2005 | Beyblade: The Movie | Kai Hiwatari (ääni) |
| 2005 | The Void | juontaja |
| 2005 | Popcultured | juontaja |
| 2005 | Älä kerro äidille | Hustler |
| 2006 | I Am an Apartment Building | Teenager |
| 2006 | House Party | Eric |
| 2008 | One Week | Pete |
| 2009 | Bakugan Battle Brawlers: New Vestroia | Ace, sivuäänet |
| 2011–2017 | Pukumiehet | Benjamin |
Aiheesta muualla

David Reale Myspacessa (englanniksi)
TV.com (Arkistoitu – Internet Archive)
Anime News Network
David Rytych

| David Rytych |
| --- | --- |

Henkilötiedot
Syntynyt: 4. tammikuuta 1987 (ikä 37) Praha
Salibandyn pelaaja
Lempinimi:  Rypi, Hasek
Pelipaikka:  Maalivahti
Seura:  SSV
Pelinumero:  30
Pituus:  182 cm
Paino:  77 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2009–2010 2010–2011 2011- | Seinäjoen Peliveljet Josba Salibandyseura Viikingit | 29 (0+0=0) 51 (1+1=2) | 29 (0+0=0) 51 (1+1=2) |
Maajoukkue
| 2005 2006– |  Tšekki U-19  Tšekki | 4 (0+0=0) 22 (0+0=0) | 4 (0+0=0) 22 (0+0=0) |
 Seurajoukkueuran tilastot kattavat vain kansalliset sarjat.
| Mitalit> Maa:   Tšekki.Miesten salibandy.MM-kilpailut  | Mitalit> Maa:   Tšekki.Miesten salibandy.MM-kilpailut  | Mitalit> Maa:   Tšekki.Miesten salibandy.MM-kilpailut  | Maa:   Tšekki> Miesten salibandy. |
| --- | --- | --- | --- |
|  Pronssia | Helsinki 2010 | Salibandy |  |
David Rytych (s. 4. tammikuuta 1987 Praha) on tšekkiläinen salibandymaalivahti. Kaudella 2011–2012 hän edustaa SSV:tä. Rytych on pelannut Tšekin salibandymaajoukkueessa vuodesta 2006 lähtien.
Ura

Rytych pelasi kotimaassaan SSK Futuressa viisi kautta kunnes tuli SPV:hen 2009 ensimmäistä kertaa ulkomaa liigaan. 2010 tie vei Josbaan jossa Rytych pelasi hyvän kauden. 31. lokakuuta 2010 Rytych onnistui maalinteossa Loviisan Toria vastaan. Vuoden 2010 MM-kisoissa Rytych voitti joukkueensa Tšekin kanssa pronssia. 2011 Rytych oli haluttua tavaraa Suomeen että Tšekkiinkin, joten hän valitsi SSV:n ja pitää tätä elämänsä mahdollisuutena. Rytychin kausi alkoi huonosti ja hänet jouduttiin vaihtamaan muutaman kerran kesken ottelun, mutta myöhemmin hän on pelannut upeasti ja on valittu kerran kuukauden pelaajaksi.
Ura > Rytychin SM-liigatilastoja

Kausi 2009–2010:
Ottelut 26, 
Pelatut ottelut 13,
pisteet 1+0=1, 
jäähyt 0 min, 
torjunnat 294, 
päästetyt maalit 62, 
torjunta-% 82.58%
Pudotuspelit 2009–2010:
Ottelut 8, 
Pelatut ottelut 2,
pisteet 0+0=0, 
jäähyt 0 min, 
torjunnat 44, 
päästetyt maalit 16, 
torjunta-% 73.33%
Kausi 2010–2011:
Ottelut 23, 
Pelatut ottelut 18,
pisteet 1+1=2, 
jäähyt 0 min, 
torjunnat 322, 
päästetyt maalit 71, 
torjunta-% 81.93%
Pudotuspelit 2010–2011: 
Ottelut 4, 
Pelatut ottelut 4,
pisteet 0+0=0, 
jäähyt 0 min, 
torjunnat 64, 
päästetyt maalit 19, 
torjunta-% 77.11%
Die Zeit

| Die Zeit |
| --- | --- |


Lehtityyppi:  sanomalehti
Kustantaja:  Zeitverlag Gerd Bucerius
ISSN:  ISSN 0044-2070
Perustettu:  1946
Päätoimittaja:  Giovanni di Lorenzo
Kotimaa:  Saksa
Ilmestymistiheys:  kerran viikossa
Kieli:  saksa
Aiheesta muualla
Kotisivu
Die Zeitin toimitalo Hampurissa.
Die Zeit on (saks. [diː ˈtsaɪt]) saksalainen vuonna 1946 perustettu viikkolehti, joka on tunnettu laadukkaasta journalismistaan. Lehden pääkonttori sijaitsee Hampurissa, mutta se ilmestyy ympäri Saksaa. Lehden levikki on 488 036 ja arvioituja lukijoita on 1,43 miljoonaa. Tämä tekee siitä yhden Saksan suurimmista viikkolehdistä.
Aiheesta muualla

Wikimedia Commonsissa on kuvia tai muita tiedostoja aiheesta .
Die Zeit. (saksaksi)
Domi (bdsm)

Domi (myös dom tai domme) on BDSM-dynamiikassa alistavassa roolissa oleva henkilö. Rooli voi olla sessiokohtainen tai sessiosta toiseen jatkuva. Sama henkilö voi myös olla toisille henkilöille domi, mutta toisille subi.
Dan Barna

| Dan Barna |
| --- | --- |
 Dan Barna maaliskuussa 2018
Pelastakaa Romania -liiton puheenjohtaja
 28.10.2017–  
Kansanedustaja
 21.12.2016–   
Vaalipiiri:  Vaalipiiri 34, Sibiu
Henkilötiedot
Syntynyt: 10. heinäkuuta 1975 (ikä 49) Sibiu, Romania
Tiedot
Tutkinnot:  Bukarestin yliopisto 1998   Bukarestin polyteknillinen yliopisto 2003
Ilie Dan Barna (s. 10. heinäkuuta 1975 Sibiu ) on romanialainen poliitikko ja puolueen puheenjohtaja. Hän on toiminut puolueensa Pelastakaa Romania -liiton (USR) puheenjohtajana vuodesta 2017 ja kansanedustajana vuodesta 2016 alkaen.
Barna valmistui oikeustieteen kandidaaksi Bukarestin yliopistosta vuonna 1998. Maisteriksi hän valmistui vuonna 2003 Bukarestin polyteknisestä yliopistosta pääaineenaan johtaminen..
Poliittinen ura

Barna on edustajainhuoneessa ulkopoliittisen valiokunnan varapuheenjohtaja.
Vuoden 2019 presidentinvaaleissa USR oli vaaliliitossa Vapaus, yhtenäisyys ja solidaarisuus -puolueen (PLUS) kanssa, ja Barna oli vaaliliiton presidenttiehdokas. Hän sai kolmanneksi eniten ääniä eikä päässyt toiselle kierrokselle. Toisella kierroksella Barna asettui tukemaan istuvaa presidenttiä Klaus Johannista.
Des Moines Buccaneers

| Des Moines Buccaneers |
| --- | --- |

Perustettu:  1980
Kaupunki:   Des Moines, Iowa
Kotiareena:  Buccaneer Arena
Sarjataso:  USHL
Konferenssi:  Läntinen
Värit:                
Toimitusjohtaja:   Jon Rogger
Päävalmentaja:   Jon Rogger
Infobox OKNimi-testi OK: 
Des Moines Buccaneers on vuonna 1980 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Des Moinesta Iowasta.
Aiheesta muualla

Des Moines Buccaneersin verkkosivut (englanniksi)
Domi

Domi tarkoittaa seuraavia:
Max Domi (s. 1995), kanadalainen jääkiekkoilija
Tie Domi (s. 1969), albanialaissukuinen kanadalainen uransa päättänyt jääkiekkoilija
Domi, Rautakirjan kahvilaketju 1970-luvulla
domi, BDSM:ssä alistavassa roolissa oleva henkilö
Tuomarila, slanginimitykseltään Domi, alue Espoon keskuksen kaupunginosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Domi”, voi hakea sivunnimihaulla, laajalla sivunnimihaulla tai tekstihaulla.
Deseret (osavaltio)

| Deseretin osavaltio State of Deseret> 1849–1850 |
| --- | --- |
   Deseretin osavaltiolle vuonna 1849 esitetyt rajat. Mukana myös nykyiset osavaltiorajat. 
Valtiomuoto:  tunnustamaton teodemokraattinen osavaltio
osa :  Yhdysvaltoja
Kuvernööri:  Brigham Young
Pääkaupunki:  Salt Lake City
Uskonnot:  Myöhempien Aikojen Pyhien Jeesuksen Kristuksen kirkko
Historia:  
– Perustettu:  1849
– Lakkautettu:  1850
Kielet:  englanti
Edeltäjä(t):   Meksiko
Seuraaja(t):  Utahin territorio
Deseretin osavaltio oli Myöhempien Aikojen Pyhien Jeesuksen Kristuksen kirkon johtajiston vuonna 1849 järjestämä valtiollinen muodostelma, jota se esitti Yhdysvaltojen osavaltioksi. Yhdysvallat ei koskaan tunnustanut Deseretin osavaltiota, ja sen olemassaolo lakkasi jo kahden vuoden kuluttua sen perustamisesta. Osavaltio on saanut nimensä Mormonin kirjassa esiintyvästä sanasta deseret, joka kirjan mukaan merkitsee hunajamehiläistä. Mehiläistä pidetään puolestaan ahkeruuden ja uutteruuden vertauskuvana, joten nimen on ajateltu kuvastavan alueen asukkaiden työteliäisyyttä.
Perustaminen

Saavuttuaan Ison Suolajärven laaksoon vuonna 1847 Myöhempien aikojen pyhät (”mormonipioneerit”) halusivat muodostaa alueelle Yhdysvaltojen hallituksen tunnustaman hallinnon. Kirkon johtaja Brigham Young halusi alun perin perustaa alueelle territorion ja lähetti erään kirkon johtajista, John Milton Bernhiselin, jättämään asiaa koskevan hakemuksen Yhdysvaltain kongressille Washingtoniin. Saatuaan kuulla, että Kalifornia ja New Mexico olivat hakemassa suoraan osavaltiostatusta, Brigham Young päätti tehdä samoin. Maaliskuussa 1849 Young laati yhdessä kirkon johtajiston kanssa nopeasti Deseretin osavaltion perustuslain, joka perustui Iowan osavaltion perustuslakiin, ja lähetti sen Washingtoniin hyväksyttäväksi.
Deseretin osavaltion hallinto perustui Yhdysvaltain hallinnollisiin ja poliittisiin perinteisiin. Toisaalta sitä leimasi myös Myöhempien Aikojen Pyhien Jeesuksen Kristuksen kirkon yhteiskunnallinen ja taloudellinen opetus. Kyseessä oli siis eräänlainen kirkon opettama teodemokratia. Deseretille luotiin Yhdysvaltojen ja sen osavaltioiden tapaan kaksikamarinen lainsäädäntöelin, joka koostui senaatista ja edustajainhuoneesta. Lakia säätävä elin kokoontui kaikkiaan kolmesti vuoden 1850 aikana. Se sääti osavaltiolle rikoslain ja nimitti tuomarit, määräsi verot omaisuudelle ja alkoholille sekä kielsi uhkapelin. Osavaltiolle luotiin myös kuusi piirikuntaa eli ”laaksokuntaa”. Ne käsittivät vain asutetun osan osavaltion alueesta.
Deseretin osavaltion alue

Alueeltaan esitetty Deseretin osavaltio oli kunnianhimoinen hanke, se käsitti lähes kaikki Yhdysvaltojen edellisenä vuonna Meksikolta voittamat alueet. Alue ulottui Kalliovuorilta Sierra Nevadaan ja Meksikon rajalta etelässä Oregonin territorion rajalle pohjoisessa. Deseretin valtion oli tarkoitus ulottua Tyynenmeren rannikolle Santa Monican luona Kaliforniassa, se olisi käsittänyt myös Los Angelesin ja San Diegon asutuskeskukset. Colorado-joen lähteet kuuluivat Deseretiin, samoin kuin Great Basin kokonaisuudessaan.
Esitetyn osavaltion alueeseen olisivat kuuluneet käytännöllisesti katsoen kokonaisuudessaan nykyiset Utahin ja Nevadan osavaltiot, huomattavia osia Kalifornian ja Arizonan osavaltioista sekä osia Coloradon, New Mexicon, Wyomingin, Idahon ja Oregonin osavaltioista.
Valtavasta koostaan huolimatta esitetyn Deseretin osavaltion alueen asukasluku oli vähäinen. Suurin osa asukkaista oli hiljattain Ison Suolajärven laaksoon muuttaneita myöhempien aikojen pyhiä. Rajanvedossa oli pyritty välttämään tiheästi asuttujen alueiden liittämistä Deseretiin, koska Brigham Young arvasi tämän johtavan kahnauksiin. Kalifornian eteläosa, joka oli esitetty liitettäväksi Deseretiin, oli tuohon aikaan harvaan asuttua, koska suuri osa alueen väestöstä oli siirtynyt Kalifornian pohjoisosiin kultakuumeen takia. Samoin Young esitti, ettei suhteellisen tiheään asetettua Rio Granden aluetta tulisi liittää osavaltioon. Suurin osa osavaltion alueista olisi sopimatonta maanviljelyyn, minkä orjuutta vastustava Young arveli estävän orjuuden leviämisen alueelle.
Utahin territorion perustaminen

Syyskuussa 1850 Yhdysvaltain kongressi päätti perustaa Deseretin alueelle keskusvallan alaisen Utahin territorion, jolle myönnettiin muiden territorioiden tapaan rajattu itsehallinto. Utahin territorion alue oli noin puolet esitetystä Deseretin osavaltiosta. 3. helmikuuta 1851 Brigham Young nimitettiin Utahin territorion kuvernööriksi ja intiaaniasioiden hoitajaksi.
Huhtikuun 4. päivänä 1851 Deseretin osavaltion lakia säätävä kokous määräsi osavaltion hajotettavaksi. Lokakuun 9. samana vuonna Utahin territorion kongressi määräsi entisen Deseretin osavaltion lait ja asetukset voimaan Utahin territoriossa.
Myöhempien Aikojen Pyhien Jeesuksen Kristuksen kirkon johto ei kuitenkaan luopunut ajatuksesta perustaa Deseretin osavaltio. Vuodesta 1862 vuoteen 1870 toimi eräänlainen Deseretin varjohallitus, joka hyväksyi Utahin kongressin säätämät lait ”Deseretin osavaltion” nimessä. Vuosina 1856, 1862 ja 1972 tehtiin yritys perustaa uusi Deseretin osavaltio, nyt Utahin territorion rajojen sisälle. Yritykset eivät onnistuneet pitkälti siksi, että Yhdysvaltain hallituksen ja mormonikirkon välit olivat kiristyneet kirkon harjoittaman moniavioisuuden takia.
Utahin territorio sai vihdoin osavaltion statuksen vuonna 1896. Sitä ennen Myöhempien Aikojen Pyhien Jeesuksen Kristuksen kirkko oli virallisesti luopunut moniavioisuuden harjoittamisesta vuonna 1890.
Utahin territorio on esitetty sinisellä, ehdotetun Deseretin osavaltion rajat katkoviivalla. Mukana myös nykyiset osavaltiorajat.
Dan Bain

Dan Bain
Donald Henderson ”Dan” Bain (14. helmikuuta 1874 – 15. elokuuta 1962) oli kanadalainen urheilija ja liikemies. Bain oli todella monipuolinen urheilija ja kilpaili niin jääkiekossa, rullaluistelussa, voimistelussa, taitoluistelussa, golfissa kuin ammunnassakin. Kenties parhaiten hänet muistetaan jääkiekkoilijana voittamiensa kahden Stanley Cupin ansiosta, jotka hän saavutti Winnipeg Victoriasin riveissä 1896 ja 1901.
Hänen lyhyt mutta intensiivinen kiekkouransa alkoi kaudella 1894/95 ja päättyi kaudella 1901/02. National Hockey League ei tuolloin ollut vielä olemassa, vaan kanadalaista huippukiekkoa pelattiin alueellisissa sarjoissa. Bainin winnipegiläisjoukkue pelasi Manitoba Hockey Leaguessa.
Hänen saldokseen kaikkiaan 27 ottelussa muodostui 73 tehopistettä,jotka kertyivät 66 maalista ja 7 syötöstä. Play off -otteluissa hän esiintyi 11 kertaa ja jäi syötöittä, mutta teki pudotuspeleissä sen sijaan 10 maalia.
Saavutuksia ja palkintoja

Stanley Cup (1896 & 1901) joukkueen kapteenina,
Hockey Hall of Fame 1949
Canada's Sports Hall of Fame 1971,
Manitoba Sports Hall of Fame,
valinta Kanadan 1800-luvun jälkipuoliskon parhaaksi urheilijaksi.
Aiheesta muualla

Bain Legends of Hockeyssä
Dan Bain's biography (Arkistoitu – Internet Archive) at Canadian Sports Hall of Fame (Arkistoitu – Internet Archive)
Dan Bain's  biography (Arkistoitu – Internet Archive) at Manitoba Hockey Hall of Fame (Arkistoitu – Internet Archive)
Dan Bain’s biography at Manitoba Sports Hall of Fame and Museum
Dan Bain's Memorial on Find-a-grave.com
Dan Auerbach

| Dan Auerbach |
| --- | --- |
 Auerbach esiintymässä The Black Keysin kanssa Tulsassa vuonna 2012
Henkilötiedot
Koko nimi:  Daniel Quine ”Dan” Auerbach
Syntynyt: 14. toukokuuta 1979 (ikä 45) Akron, Ohio, Yhdysvallat
Muusikko
Aktiivisena:  1999–
Tyylilajit:  bluesrock garage rock psykedeelinen rock soul blues
Soittimet:  kitara bassokitara kosketinsoitin rummut
Yhtyeet:  The Black Keys
Levy-yhtiöt:  Alive Records Fat Possum Records Nonesuch Records V2 Records
Aiheesta muualla
Kotisivut
  [ Muokkaa Wikidatassa ] [ ohje ]  
Daniel Quine ”Dan” Auerbach (s. 14. toukokuuta 1979 Akron, Ohio, Yhdysvallat) on yhdysvaltalainen muusikko ja tuottaja, joka tunnetaan ehkä parhaiten ohiolaisen bluesrock-yhtyeen The Black Keysin kitaristina ja laulajana.
Diskografia

Keep It Hid (2009)
Waiting on a Song (2017)
The Big Come Up (2002)
Thickfreakness (2003)
The Moan (2004)
Rubber Factory (2004)
Chulahoma: The Songs of Junior Kimbrough (2006)
Magic Potion (2006)
Attack & Release (2008)
Brothers (2010)
El Camino (2011)
Turn Blue (2014)
Let’s Rock (2019)
Delta Kream (2021)
Blakroc (2009)
Yours, Dreamily, (2015)
Aiheesta muualla

Kuvia tai muita tiedostoja aiheesta Dan Auerbach Wikimedia Commonsissa
Die for the Government

| Die for the Government Anti-Flag |
| --- | --- | --- |

Studioalbumin tiedot
 Julkaistu: 1996
 Tuottaja(t): Joe West ja Anti-Flag
 Tyylilaji: Street punk
 Kesto: 44.51
 Levy-yhtiö: New Red Archives
Anti-Flag muut julkaisut
| Rock'n With Father Mike (EP) 1993 | Die for the Government 1996 | Reject (EP) 1996 |
Die for the Government on yhdysvaltalaisen punk-yhtye Anti-Flagin debyyttialbumi vuodelta 1996.
Levyn kannessa albumin nimenä lukee ”Die for the Government”, mutta itse levyssä lukee ”Die for your Government”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja | Kesto |  |  |  |  |  |  |
| 1. | You'd Do the Same | A. Flag | 2.23 |  |  |  |  |  |  |
| 2. | You've Got to Die for the Government | J. Sane | 3.33 |  |  |  |  |  |  |
| 3. | Drink, Drank, Punk | A. Flag | 1.42 |  |  |  |  |  |  |
| 4. | Rotten Future | A. Flag | 2.00 |  |  |  |  |  |  |
| 5. | Safe Tonight | J. Sane | 2.44 |  |  |  |  |  |  |
| 6. | Red, White and Brainwashed | A. Flag | 1.53 |  |  |  |  |  |  |
| 7. | Davey Destroyed the Punk Scene | A. Flag | 2.20 |  |  |  |  |  |  |
| 8. | Summer Squatter Go Home (Bridgen laulu: J. Sane)  | A. Flag | 3.03 |  |  |  |  |  |  |
| 9. | She's My Little Go-Go Dancer | A. Flag | 2.24 |  |  |  |  |  |  |
| 10. | Police State in the USA | J. Sane | 2.39 |  |  |  |  |  |  |
| 11. | Punk by the Book | J. Sane | 2.15 |  |  |  |  |  |  |
| 12. | Fuck Police Brutality | A. Flag | 2.22 |  |  |  |  |  |  |
| 13. | I'm Being Watched by the CIA (Intron laulu: J. Sane)  | A. Flag | 2.14 |  |  |  |  |  |  |
| 14. | Kill the Rich | J. Sane | 3.05 |  |  |  |  |  |  |
| 15. | No More Dead | J. Sane | 3.51 |  |  |  |  |  |  |
| 16. | Confused Youth | A. Flag | 4.15 |  |  |  |  |  |  |
| 17. | Your Daddy Was a Rich Man, Your Daddy's Fucking Dead | J. Sane | 2.08 |  |  |  |  |  |  |
Esittäjät

Justin Sane – kitara/laulu
Andy Flag – basso/laulu
Pat Thetic – rummut
Andy Wright miksasi kappaleet 4, 6, 7, 8, 12, 13, 16 ja 17
Andy ”Reagan” Wheeler, Ricky ”Reagan” Wright, Anne Flag, Mike Poisel, Mike Armstrong, Dan D. Lion, Jason DeCosta sekä Disco Crisis -yhtye osallistuivat taustalauluihin
Dotetrakontaani

Dotetrakontaani eli n-dotetrakontaani (C42H86) on 42-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Dotetrakontaanin rakennekaava on CH3(CH2)40CH3, moolimassa 591,15 g/mol, sulamispiste 83-86 °C, kiehumispiste 536,1 °C, leimahduspiste 428,1 °C, tiheys 0,818 g/cm3 (vesi = 1,0 g/cm3), taitekerroin 1,457 ja CAS-numero 7098-20-6.
| C41 | C42 | C43 |
| --- | --- | --- |
| Hentetrakontaani | Dotetrakontaani | Tritetrakontaani |
Aiheesta muualla

PubChem: Dotetracontane (englanniksi)
ChemBlink: Dotetracontane (englanniksi)
GuideChem: Dotetracontane (englanniksi)
Die Welt

| Die Welt |
| --- | --- |

Lehtityyppi:  päivälehti
Kustantaja:  Thomas Schmid
Julkaisija:  Axel Springer AG
ISSN:  ISSN 0173-8437
Perustettu:  1946
Päätoimittaja:  Jan-Eric Peters
Sitoutuneisuus:  konservatiinen
Kotikunta:  Berliini
Kotimaa:  Saksa
Sivukoko:  broadsheet
Kieli:  saksa
Aiheesta muualla
OCLC
Kotisivu
Die Welt (suom. Maailma) on saksalainen sanomalehti, jota kustantaa Axel Springer AG. Sen perustivat vuonna 1946 brittiläiset miehitysjoukot Hampurissa, ja se on poliittiselta katsannoltaan keskusta-oikeistolainen (oman määrittelynsä mukaan ”liberaali kosmopoliitti”).
Lehden levikki oli vuoden 2016 ensimmäisellä neljänneksellä noin 182 000. Se ilmestyy kuutena päivänä viikossa. Lehden päätoimitus on Berliinissä; Hampurissa ilmestyy paikallisversio.